આભાર રજનીભાઈ , મારા પ્રિય ગાયક કલાકાર વિષે ની વાત વાંચી ને બહુ ગમ્યું,હું અમદાવાદ માં ફરજ બજાવતો હતો એ વખતે પ્રેમાભાઈ હોલ માં શ્રી હેમંતકુમાર નો એક કાર્યક્રમ સંભાળવાની એક તક મને મળેલી એની યાદ આજે તાજી થઇ. એ વર્ષ તો યાદ આવતું નથી પણ આ બહુ મજાનો અને મારા માટે યાદગાર કાર્યક્રમ હતો. સ્ટેજ ઉપર બહુ જ ઓછા સાજીંદા હતા ,તેઓ નું એકદમ સાદગીપૂર્ણ વ્યક્તિત્વ અને સાદા સફેદ વસ્ત્રો માં પ્રભાવશાળી લાગતા હતા, એમની સાથે એક બહેન ફેમેલ વોઈસ માં એમને સાથ આપનાર હતા એ પણ સાદગીપૂર્ણ. હું ભૂલતો ન હોઉં તો એમણે આખા કાર્યક્રમ દરમ્યાન એક બિલકુલ સાદી ખુરશી પર બેસીને અને સામે બીજી એક ખુરશી પર હાર્મોનિયમ રાખીને ગીત ગાયાં હતા, ફિલ્મ સંગીત નો કાર્યક્રમ હોવા છતાં કોઈ શાસ્ત્રીય સંગીત નો કાર્યક્રમ માણતાં હોઈએ એવું લાગ્યું હતું.